Die Brücke (Мостът) е група от германски експресионисти, създадена в Дрезден през 1905 г., на която по-късно е наречен музеят Брюке в Берлин. Основателите ѝ са Фриц Блейл, Ерих Хекел, Ернст Лудвиг Кирхнер и Карл Шмид-Ротлуф. По-късни членове са Емил Нолде, Макс Пехщайн и Ото Мюлер. Тази творческа група оказва дълбоко влияние върху еволюцията на модерното изкуство през 20 век и създаването на експресионизма.